TEAMG ส่วนแบ่งเงินปันผลพุ่ง-ต้นทุนลด ดันกำไร Q1 โตกว่าเท่าตัว
TEAMG เปิดงบไตรมาส 1/66 กำไรแตะ 42 ล้านบาท โต 125% จากปีก่อนมีกำไร 18.35 ล้านบาท รับส่วนแบ่งเงินปันผลเพิ่มขึ้น และต้นทุนขายลดลง 
TEAMG เปิดงบไตรมาส 1/66 กำไรแตะ 42 ล้านบาท โต 125% จากปีก่อนมีกำไร 18.35 ล้านบาท รับส่วนแบ่งเงินปันผลเพิ่มขึ้น และต้นทุนขายลดลง
10 พ.ค. 2566

บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG รายงานผลการดำเนินงานงวดไตรมาส 1/66 สิ้นสุดวันที่ 31 มี.ค.66 ดังนี้

สำหรับ TEAMG รายงานผลประกอบการไตรมาส 1/66 มีกำไรสุทธิ 41.30 ล้านบาท เพิ่มขึ้น 125.03% เมื่อเทียบกับงวดเดียวกันของปีก่อน 18.35 ล้านบาท เป็นผลมาจากต้นทุนขายและให้บริการ 282.89 ล้านบาท ลดลง 71.1% จากงวดเดียวกันของปีก่อน 319.48 ล้านบาท และกำไรจากกิจกรรมดำเนินงาน 22.15 ล้านบาท เพิ่มขึ้น 122.4% เมื่อเทียบกับงวดเดียวกันของปีก่อน 49.26 ล้านบาท
นอกจากนี้มีรายได้อื่น 18.54 ล้านบาท คิดเป็น 4.5% ของรายได้รวม ซึ่งประกอบไปด้วยกำไรจากตราสารทุนที่กลุ่มบริษัททีมถือไว้เพื่อค้า 16.25 ล้านบาท และกำไรจากการขายเงินลงทุนของบริษัทร่วม 1.03 ล้านบาท
นอกจากนี้เป็นรายได้เงินปันผล รายได้จากการจำหน่ายซอฟแวร์คอมพิวเตอร์และรายได้เบ็ดเตล็ดอื่นๆ รวม 1.26 ล้านบาท